﻿FENOMENE BIOELECTRICE 1 Potenţialul de repaus al celulelor 2 Potenţialul de acţiune celular 3 Propagarea potenţialelor de acţiune 4 Sinapsele neuronale 5 Bioexcitabilitatea Prezenţa, atât în citoplasma oricărei celule, cât şi în fluidele extracelulare, a numeroase tipuri de atomi şi molecule ionizate, deci încărcate electric, şi faptul că activitatea metabolică menţine diferenţe de concentraţii ale acestor ioni, fac ca fenomenele electrice să fie proprii tuturor celulelor POTENŢIALUL DE REPAUS AL CELULELOR O caracteristică de bază a unei celule vii este existenţa unei diferenţe de potenţial electric între faţa externă şi cea internă a membranei celulare În interiorul celulei potenţialul este acelaşi, având o valoare ce depinde de tipul de celulă, iar în mediul interstiţial potenţialul va avea o altă valoare, astfel încât între cele două medii se stabileşte o diferenţă de potenţial Această diferenţă de potenţial se numeşte potenţial de repaus (PR) al celulei (spre deosebire de cel din timpul activităţii) Are valori cuprinse între (– 50) – (-100) mV Pentru a explica modul în care apare PR se vor analiza câteva sisteme bicompartimentale simple dintre care ultimul este apropiat de sistemul citoplasmă – lichid interstiţial Cazul 1 Se consideră că, în cele două compartimente ale sistemului (figura) se găseşte KCl în concentraţii diferite (c1  c2) şi că aceste compartimente sunt separate printr-o membrană inegal permeabilă (cu coeficienţii de permeabilitate diferiţi pentru K+ şi Cl-, PK+  PCl-) Conform legilor difuziei va apărea un flux J de substanţă dinspre compartimentul 1 înspre compartimentul 2 Dar PK+ PCl- şi în acest caz: JK+  JCl- Concentraţia ionilor de K va creşte în compartimentul 2 şi acesta devine încărcat pozitiv în raport cu compartimentul 1 Apare o diferenţă de potenţial între cele două compartimente, numită potenţial de difuzie Potenţialul de difuzie va accelera difuzia ionilor de Cl şi o va frâna pe aceea a ionilor de K Se ajunge în final la o stare staţionară Potenţialul de difuzie are, conform unei ecuaţii derivate din ecuaţia Planck-Henderson, expresia: Potenţialul de difuzie scade în timp, pe măsură ce concentraţiile se egalizează În cazul în care PK+ = PCl- potenţialul de difuzie este nul (E = 0) Cazul 2 Se consideră un montaj similar celui anterior, dar în care compartimentele sunt separate printr-o membrană selectiv permeabilă, de exemplu impermeabilă pentru Cl (PCl- = 0) În acest caz nu pot să difuzeze decât ionii de K La echilibru se stabileşte între cele două compartimente o diferenţă de potenţial dată de relaţia lui Nernst: Compartimentul 2 devine încărcat pozitiv în raport cu compartimentul 1 Spre deosebire de primul caz, unde după un timp se poate ajunge la anularea diferenţei de potenţial, în acest caz diferenţa de potenţial rămâne constantă după instalarea echilibrului pentru K+ Datorită diferenţei de concentraţie a celor două specii ionice apare şi un dezechilibru osmotic care duce la apariţia unui flux de apă înspre compartimentul 1 Cazul 3 Echilibrul Donnan Se consideră un sistem bicompartimental (figura) în care, la momentul iniţial, în primul compartiment (1) se găseşte KCl, iar în al doilea se găseşte apă distilată În plus, în primul compartiment se găsesc anioni proteici nedifuzibili, A-Z Compartimentele sunt separate printr-o membrană care este selectiv permeabilă numai pentru anionii proteici Între cele două compartimente se stabileşte unechilibru Donnan (a se vedea cursul de Biofizica sistemelor disperse) : cu consecinţele: 1) 2) r  1 3) 1  2 Cazul 4 Se consideră un montaj (figura) analog cu cel din cazul 2, dar care conţine în compartimentul al doilea un ion nedifuzibil prin membrană, de exemplu Na+ De exemplu, în fibra musculară există următoarea distribuţie a ionilor(figura) Deoarece numărul de particule în unitatea de volum este acelaşi, presiunea osmotică este aceeaşi în ambele compartimente (izotonicitate) E va fi dat de relaţia lui Nernst pentru K+: În celula nervoasă distribuţia ionilor este cea din figură Asimilarea PR cu potenţialul de echilibru al K+ se bazează pe ipoteza că membrana celulară ar fi impermeabilă pentru Na+ Această ipoteză a provenit din observaţia că Na+ rămâne mult mai abundent în spaţiul extracelular faţă de citoplasmă, deşi atât gradientul de concentraţie cât şi cel de potenţial tind să-l introducă în celulă S-a arătat că Na+ intră pasiv în celulă, dar concentraţia rămâne constantă datorită scoaterii lui active prin pompele ionice Se creează astfel o stare staţionară La blocarea transportului activ cu toxine sau după moarte Na+ intră în celulă Măsurarea PR PR poate fi măsurat direct, cu ajutorul microelectrozilor de sticlă, sau indirect, prin utilizarea unor sunstanţe fluorescente ionizate (de exemplu tiocianatul) Microelectrodul de sticlă este o pipetă obţinută prin tragere la cald, având vârful mai mic de 0,5 m Străpungerea membranei cu acest microelectrod nu lezează considerabil membrana, iar contactul de scurtcircuitare între citoplasmă şi fluidul extracelular nu are loc deoarece membrana se strânge în jurul vârfului de sticlă (din cauza tensiunii superficiale) Microelectrodul este umplut cu o soluţie de electrolit (de obicei KCl, 3M) Se măsoarădiferenţa de potenţial între microelectrodul introdus în celulă şi un electrod de referinţă, nepolarizabil (de calomel) Relaţia Goldman-Hodgkin-Katz Teoretic, potenţialul de repaus al celulei se calculează cu relaţia Goldman-Hodgkin-Katz: C+, A- – specii de cationi, respectiv anioni, difuzibili P – permeabilitatea membranei pentru specia respectivă Se poate aplica formula Goldman-Hodgkin-Katz în cazul datelor numerice din figura pentru celula musculară Ţinând seama de faptul că PK = PCl = 1 şi PNa = 0,02: În cazul axonului gigant de calmar permeabilităţile sunt: PK = 1, PCl = 0,45 şi PNa = 0,04 În repaus celula se află în stare staţionară, fluxurile pasive sunt echilibrate de cele active Ceilalţi ioni (Ca++, Mg++) au pondere mai mică Ca++, de exemplu, joacă un rol important în celula musculară cardiacă Circuitul electric echivalent pentru descrierea potenţialului de repaus celular (figura) Bistratul lipidic se comportă din punct de vedere electric ca un izolator Deoarece suprafaţa bistratului este de 200 de ori mai mare decât suprafaţa canalelor ionice, se poate vorbi despre o capacitate electrică a membranei celulare Capacitatea electrică reflectă proprietatea membranei de a menţine o încărcare electrică de semne contrare pe cele două feţe ale ei Capacitatea electrică a membranei, CM are valori în jur de 1 F/cm2 Dacă se notează cu EK, ENa, ECl, potenţialele de echilibru electrochimic ale diferiţilor ioni şi cu RK, RNa, RCl, rezistenţele canalelor specifice în serie cu E, se obţine o baterie de trei elemente legate în paralel a cărei tensiune electromotoare echivalentă va fi: unde se notează cu g conductanţa (inversul rezistenţei): Această relaţie redă mai corect decât ecuaţia Nernst valorile experimentale ale potenţialului celular de repaus Em tinde să devină egal cu Ei al acelui ion pentru care conductanţa este mult mai mare decât a celorlalţi ioni (de exemplu K+) Valorile gi şi Ei se calculează pe baza dependenţei de Pi şi ci Potenţialul de acţiune celular La toate metazoarele sistemul nervos periferic şi central constituie o vastă reţea de comunicaţie în cadrul organismului, reţea în care pentru transmiterea semnalelor este utilizat un fenomen de natură bioelectrică, influxul sau impulsul nervos Impulsul nervos reprezintă variaţia tranzitorie şi propagabilă a potenţialului de membrană al fibrelor nervoase, numită potenţial de acţiune (PA), produsă de un stimul (uneori există şi o activitate celulară spontană) Potenţialul de acţiune este o depolarizare trecătoare a membranei celulare prin care interiorul celulei devine mai puţin negativ decât în stare de repaus şi diferenţa de potenţial de-o parte şi de alta a membranei celulare scade Există şi potenţiale de acţiune hiperpolarizante, de exemplu în celulele receptoare retiniene Declanşarea potenţialului de acţiune se realizează prin deschiderea porţilor unor canale cationice sau anionice (uneori prin închiderea porţilor cationice, în cazul PA hiperpolarizante) Apar fluxuri de ioni care determină producerea unui semnal electric Ionii implicaţi sunt în special ionii de Na+ (în faza ascendentă a PA) şi de K+ (în faza descendentă) În celula musculară, în faza ascendentă sunt implicaţi ionii de Ca++ Potenţialele de acţiune sunt de două feluri: 1- potenţiale locale (de exemplu în dendrite sau în soma neuronală); 2- potenţiale de acţiune tot sau nimic (de exemplu în axon) Aceste potenţiale se pot măsura pe baza experienţelor cu microelectrozi 1 Potenţialele de acţiune locale (PA-l)(figura) se obţin la stimuli depolarizanţi de intensitate mică, având valoarea sub cea a unei valori numită valoare prag Aceşti stimuli sunt numiţi stimuli subliminari (sub prag) Ei produc o depolarizare redusă a membranei, care se propagă decremental sau electrotonic (amplitudinea scade pe parcursul propagării) La axonul gigant, de exemplu, o depolarizare de 15 mV determină un potenţial local Amplitudinea unui asemenea potenţial scade exponenţial cu distanţa Deci potenţialele locale se caracterizează printr-o amplitudine proporţională cu intensitatea stimulului şi printr-o propagare cu pierderi (decrementală) 2 Potenţialele de acţiune tot-sau-nimic (PA-tn)(figura) se declanşează atunci când intensitatea stimulului atinge o valoare critică “de prag” sau “prag de detonare”, deci când aceasta are valori liminare sau supraliminare Se produce potenţialul de vârf (spike) al fibrei nervoase – variaţie amplă a potenţialului celular în urma căreia interiorul celulei devine pozitiv (+ 30 mV) Amplitudinea acestuia este de 120 mV Odată declanşat, indiferent de amplitudinea stimulului, amplitudinea PA-tn rămâne constantă Deci PA-tn este caracterizat de următoarele: ]- amplitudine constantă (nu depinde de intensitatea excitantului atunci când stimulii sunt liminari sau supraliminari); - se propagă pe distanţe mari, cu viteze mari şi fără pierderi (nedecremental); - amplitudinea potenţialului de vârf, pragul şi viteza de propagare sunt caracteristici ale fibrei (sau celulei) Toate celulele vii posedă reactivitate, răspunzând la acţiunea unui stimul Capacitatea de a răspunde prin potenţiale de acţiune locale, pe care o au toate celulele vii, se numeşte iritabilitate Proprietatea de a răspunde prin potenţiale de acţiune tot sau nimic se numeşte excitabilitate şi se întâlneşte la trei tipuri de celule: celulele nervoase, musculare şi glandulare Fazele potenţialului de acţiune (figura) Între momentul acţiunii excitantului şi răspunsul celulei există un interval de timp, caracteristic fiecărui tip de celule, numit perioadă de latenţă Prima fază a potenţialului de acţiune este reprezentată de un potenţial local şi se numeşte prepotenţial Faza următoare este potenţialul de vârf, cu fazele ascendentă şi descendentă Faza a treia este alcătuită din postpotenţialele pozitiv şinegativ Din punct de vedere funcţional se disting două perioade refractare, perioada refractară absolută, în care celula nu poate fi excitată, în faza ascendentă şi parţial în faza descendentă, şi perioada refractară relativă, în care excitabilitatea este redusă, în celelalte faze ale PA Atunci când asupra fibrelor nervoase acţionează un stimul de durată are loc o acomodare manifestată prin creşterea pragului de excitabilitate Acomodarea poate fi rapidă (fibrele din nervii motori) sau lentă (unele fibre senzitive) Dacă depolarizarea locală este superioară pragului de excitabilitate, după perioada refractară absolută a unui spike se produce un al doilea ş a m d , fibra prezintă un răspuns repetitiv (oscilatoriu) Prin aceasta se realizează codificarea în frecvenţă a amplitudinii stimulilor Evenimentele în PA (la nivel molecular) La intrarea în canalul ionic se găsesc grupări polare sensibile la modificările de potenţial Canalele de Na au atât porţi externe cât şi porţi interne, cu sensibilităţi diferite la modificările de potenţial În membrana celulară există aşa-numitele canale de scurgere (leak) atât pentru sodiu cât şi pentru potasiu Cele pentru potasiu sunt într-un număr mult mai mare decât cele de sodiu Fluxurile pasive de ioni sunt echilibrate de cele active (pompa de Na, K) În stare de repaus, porţile externe sunt închise, iar cele interne deschise Potenţialul de repaus este apropiat de potenţialul de echilibru pentru potasiu (-86 mV) Ionii de Na, aflaţi în concentraţie mare în mediul extracelular, sunt atraşi de interiorul electronegativ al celulei Stimulii de intensitate mică determină deschiderea unui număr redus de canale de Na, prin deschiderea porţilor externe ale acestora Prin intrarea Na în celulă scade electronegativitatea citoplasmei şi atunci când se ajunge la cca – 60 mV se deschid porţile canalelor de K sensibile la voltaj Ionii de K ies din celulă, se restabileşte valoarea potenţialului de repaus Concentraţiile ionice caracteristice stării de repaus se refac prin acţiunea pompelor ionice (Na,K-ATP-aza) Acesta este mecanismul de producere a unui potenţial de acţiune local (PA-l) La creşterea intensităţii stimulului se vor deschide mai multe canale de Na, iar la depăşirea pragului de detonare are loc procesul de pătrundere în avalanşă a ionilor de Na Cu cât pătrund mai mulţi ioni în celulă, cu atât se accentuează depolarizarea membranei şi prin aceasta se deschid mai multe porţi externe ale canalului de Na (feed-back pozitiv) Valoarea potenţialului celular atinge zero şi apoi interiorul se pozitivează până la + 30 mV Acesta este potenţialul de acţiune tot-sau-nimic – PA-tn Se tinde astfel spre valoarea potenţialului de echilibru al Na, dat de relaţia Nernst, care este de + 50 mV Aceasta ar duce la distrugerea celulei, proces împiedicat de două evenimente 1) La o anumită valoare a potenţialului celular se închid porţile interne ale canalelor de Na (care erau deschise) şi încetează pătrunderea în avalanşă a ionilor de Na Se produce inactivareacanalului de Na 2) Al doilea eveniment constă în deschiderea porţilor canalelor de K, proces mai lent, de asemenea dependent de valoarea potenţialului celular Ionii de K, în concentraţie mai mare în interior decât în exterior vor părăsi celula atât sub influenţa gradientului de concentraţie cât şi sub aceea a gradientului de potenţial electric În termeni de conductanţe se poate spune că procesul de creştere a conductanţei pentru Na (gNa) este scurt şi este urmat de creşterea conductanţei pentru K (gK) În acest mod, se revine la valoarea potenţialului de repaus PR (-80, -90 mV) Întregul proces durează cca 1-2 ms Revenirea la situaţia caracteristică stării de repaus se face prin acţiunea pompelor ionice şi prin transport pasiv Tehnica potenţialului fixat (voltage-clamp) permite măsurarea curenţilor transmembranari de Na, K şi Cl Un microelectrod măsoară potenţialul de repaus PR Apariţia unui curent transmembranar duce la modificarea PR Prin intermediul altui electrod se readuce PR la valoarea iniţială Curentul introdus pentru restabilire se măsoară cu ajutorul unui ampermetru Corectarea variaţiilor PR se face automat cu ajutorul unui dispozitiv electronic automat Tehnica “patch-clamp” permite măsurarea curenţilor care trec prin canale ionice individuale În această tehnică se izolează un mic fragment de membrană (patch) cu ajutorul unui pipete, în vârful acesteia În pipetă se află o soluţie cu o compoziţie ionică, iar în exterior cu o altă compoziţie ionică Prin controlarea concentraţiilor diverselor specii se poate urmări comportamentul canalelor ionice în diferite situaţii Propagarea PA La producerea PA are loc o modificare locală a distribuţiei de sarcini electrice – această modificare de polaritate duce la apariţia unor curenţi electrici locali între zona activă şi zonele învecinate: curenţii locali Hermann Pentru apariţia unui nou PA trebuie ca intensitatea acestor curenţi în zonele din margine să depăşească pragul de detonare Datorită rezistenţelor întâlnite, intensitatea curentului local scade cu distanţa Se demonstrează că distanţa la care amplitudinea PA se reduce la jumătate prin căderile de tensiune pe rezistenţe este: cu Rm - rezistenţa electrică transmembranară pe unitate de lungime a membranei Ri – rezistenţa pe unitatea de lungime a lichidului intracelular Se consideră că rezistenţa lichidului extracelular este neglijabilă Ri creşte cu scăderea diametrului fibrei Cu cât distanţa maximă la care se atinge pragul de detonare este mai mare, cu atât creşte viteza de propagare Propagarea se face în mod diferit, în funcţie de tipul de fibre 1) Fibre nemielinizate: propagare recurentă (din aproape în aproape) prin curenţi locali (Hermann) ce traversează întreaga suprafaţă a membranei axonale şi se închid prin axoplasmă şi lichid interstiţial (spre centru în exterior şi invers în interior) 2) Fibre mielinizate: prin conducere saltatorie Teaca de mielină (izolator) este întreruptă la nodurile Ranvier şi acolo se poate face contactul electric intra-extracelular Curenţii locali nu traversează toată suprafaţa membranei, ci sar de la un nod la celălalt, închizându-se prin axoplasmă şi lichidul extracelular O dovadă a acestui lucru este faptul că narcotizarea nodului blochează propagarea impulsului, în timp ce narcotizarea internodului nu o blochează Modalităţi de creştere a vitezei de propagare a impulsului nervos 1) Micşorarea rezistenţei lichidului intracelular 2) Mărirea rezistenţei transmembranare 1) Se realizează în fibrele nervoase şi musculare gigante (1,5 mm diametru: calmar - axon gigant, molusca barnaclu – fibră musculară gigantă) 2) Se realizează prin mielinizare – tecile de mielină sunt electric izolatoare şi astfel creşte rezistenţa transmembranară Unidirecţionalitatea propagării se realizează prin sinapse Sinapsele neuronale Sinapsa – structură prin care se realizează contactul între doi neuroni sau dintre un neuron şi o celulă musculară sau glandulară Tipuri de sinapse: a) chimice; b) electrice Sinapsa chimică Elemente: regiune presinaptică cu membrana presinaptică (ramificaţii axonale – butoni terminali, vezicule sinaptice), spaţiu sinaptic (20-50 nm), regiune postsinaptică cu membrana postsinaptică (în care se află receptori şi canale ionice) Etape de funcţionare În apropierea membranei presinaptice există un mare număr de vezicule cu mediator chimic La sosirea unui PA local (depolarizare), membranele unor vezicule (diametru de cca 40 nm) fuzionează cu membrana presinaptică şi conţinutul este expulzat prin exocitoză în spaţiul sinaptic (semnalul electric PA este tradus în semnal chimic) Moleculele de mediator (mesager prim) se combină cu moleculele receptoare din membrana postsinaptică, activându-le Acestea vor comanda deschiderea porţilor canalelor ionice În celula postsinaptică vor intra ioni şi în acest fel este generat un PA local Semnalul chimic este transformat în semnal electric Conform teoriei cuantice a transmisiei sinaptice, eliberarea mediatorului se face sub formă de cuante O cuantă (conţinutul unei vezicule) – cca 104 molecule de Ach Prin spargerea unei vezicule se produce un PA-l miniatural Prin însumarea mai multor PA-l miniaturale apare un PA-l postsinaptic ce se deplasează decremental spre axon PA locale apărute simultan în mai multe puncte sau în acelaşi punct la intervale mici de timp pot da naştere unui potenţial mai amplu prin sumaţie spaţială şi/sau temporală Ulterior, mediatorul este descompus enzimatic şi resintetizat tot enzimatic, după revenirea prin membrana presinaptică în terminaţiile nervoase Ex în sinapsele colinergice acetilcolinesteraza descompune şi colinacetilaza reface Ach Sinapsele electrice Funcţionează fără mediatori chimici Sinapsele electrice nu sunt atât de răspândite ca sinapsele chimice Se găsesc, de exemplu, în anumite părţi ale creierului sau între celulele receptoare şi cele orizontale în retină Structură: membrană presinaptică, spaţiu sinaptic (mult mai mic – 2 nm), membrană postsinaptică Funcţionare: între canalele membranei presinaptice şi postsinaptice există o contiguitate, ceea ce face ca o variaţie de potenţial la nivelul membranei presinaptice să inducă o variaţie similară în membrana postsinaptică Transmiterea fiind directă este foarte rapidă În timp ce în sinapsa chimică întârzierea este de 0,5 – 5 ms, în cea electrică transmiterea este practic instantanee Spre deosebire de sinapsa chimică, în sinapsa electrică nu se poate face o gradare în intensitate Este importantă în cazul sincronizării unui număr mare de celule efectoare În sinapsele electrice transmiterea poate fi bidirecţională, spre deosebire de cele chimice în care este unidirecţională Există şi sinapse în care depolarizarea şi hiperpolarizarea se propagă în sensuri opuse – funcţie de redresare cu conducere unidirecţională Din punct de vedere al efectului pe care îl produc, sinapsele pot fi 1) excitatorii şi 2) inhibitorii Sinapsele excitatorii determină depolarizarea celulei, producând în membrana postsinaptică unpotenţial excitator postsinaptic (EPSP)(ex joncţiunea neuromusculară, mediator acetilcolina; prin legarea Ach de receptorii săi, se deschid canalele de sodiu operate de ligand şi aceasta determină depolarizarea membranei) Sinapsele inhibitorii determină hiperpolarizarea celulei, producând un potenţial inhibitor postsinaptic (IPSP)(ex anumite sinapse din creier: legarea GABA de receptorii GABAAduce la deschiderea canalelor de clor operate de ligand şi celula se hiperpolarizează) Bioexcitabilitatea Excitant – variaţie suficient de intensă, îndelungată şi bruscă a proprietăţilor mediului, care poate să producă excitarea sistemului biologic Parametrii unui stimul (excitant) sunt următorii: formă, amplitudine, durată, frecvenţă de repetiţie Excitare – fenomenul prin care excitantul modifică permeabilitatea membranei celulare pentru ioni (închiderea sau deschiderea canalelor ionice) Un factor fizic sau chimic este excitant dacă este capabil să determine într-un fel sau altul deschiderea porţilor canalelor ionice (ex canale operate electric sau canale operate de ligand) Excitaţia celulară – totalitatea fenomenelor care au loc în celulă ca urmare a excitării acesteia de către factorii excitanţi Excitaţia are aspecte: electrice (PA), optice (modificări ale transparenţei, refringenţei şi activităţii optice a celulei), radiante (emisie de IR, vizibil, UV), chimice (hidroliza ATP, producere de NH3etc ), calorice (producere şi absorbţie de căldură) Excitabilitate – proprietatea unui sistem biologic de a răspunde prin excitaţie la acţiunea excitanţilor (stimulilor) Reobaza şi cronaxia Cantitativ, excitabilitatea se evaluează cu ajutorul mărimilor numite reobază şi cronaxie Reobaza – intensitatea minimă a unui excitant (stimul) cu durată de acţiune foarte mare (teoretic infinită) care poate să declanşeze excitaţia în sistemul biologic Cronaxia – durata minimă a unui excitant de intensitate egală cu dublul reobazei pentru care acesta poate produce excitarea Relaţia lui Weiss este o relaţie între valorile intensităţii şi duratei unui stimul care poate produce excitarea unui sistem biologic: i = a/t + b unde a, b – constante ce depind de sistem Pentru t  , i = b (reobaza) Pentru i = 2b, t = a/b (cronaxia) 